text: तकरीबन यही हाल पश्चिम बंगाल का भी है. पश्चिम बंगाल के सियालदह, मध्यमग्राम, बारासात, विधाननगर, हृदयपुर, दुर्गापुर, बिराटी और दमदम जैसे रेलवे स्टेशनों के प्लेटफौर्मों से यात्रियों का ट्रेन पर चढ़ना व उतरना मुहाल रहता है. प्लेटफौर्म में चाय, बीड़ी, पान, सिगरेट की दुकान से ले कर फूल, सब्जी, फल, प्लास्टिक के सामान और खिलौने तक की दुकानें सजी होती हैं. लगभग हर रोज यात्रियों और प्लेटफौर्म के दुकानदारों से हाथापाई, गालीगलौज की नौबत होती है.